Wikidata Alphonsus Daudet
Res apud Vicidata repertae:Alphonsus Daudet: imagoAlphonsus Daudet: imagoAlphonsus Daudet: subscriptioAlphonsus Daudet: subscriptio
*Nativitas*: 13 Maii 1840; Nemausus  
*Obitus*: 16 Decembris 1897; Lutetia  
*Patria*: Francia  
*Nomen nativum*: Louis Marie Alphonse Daudet
**Officium**

*Munus*: scriptor, scriptor scaenicus, poëta, mythistoricus, autobiographus, scriptor scaenicus, orationis solutae peritus  

**Familia**

*Genitores*: Vincent Daudet; Adeline Daudet  
*Coniunx*: Julia Daudet  
*Proles*: Leo Daudet, Lucien Daudet, Edmée Daudet  

**Memoria**

*Laurae*: Eques Legionis Honoris, Officer of the Legion of Honour, Jouy Prize  
*Sepultura*: Coemeterium Père Lachaise  

Fonte Vetula, sic dicta Molendinum Alphonsi Daudet
**Alphonsus Daudet** (natus Nemausi die 13 Maii 1840 natus; Lutetiae die 16 Decembris 1897 mortuus) fuit scriptor Francicus inclutus. Etiam frater  Ernestus et filius eius Leo scriptores fuerunt. Inter clara opera eius fuit *Tartarin de Tarascon* et *Lettres de mon Moulin*.

Vita
----

Primis morae Lutetiensis annis Daudet vita sat dura sufferebat et se vix sustentare potuit, antequam dux Carolus de Morny institor, homo politicus, maecenas eum secretarium privatum institueret. Quo ei facultas data est ad itinera facienda studiorum causa. Post poesis atque dramatum confectionem scripsit mythistoriam autobiographicam »Le petit Chose, histoire d'un enfant« (1868) cui valde plausum est. Postea litterae »Lettres de mon moulin« (1869) et fabula Milesia satirica atque comica »Les aventures prodigieuses de Tartarin de Tarascon« (1872) lectorum admirationem risumque moverunt. Fabula Romanensis praetitulata »Fromont jeune et Risler aîné« (1874) in pluribus quam sexaginta editionibus, Alphonsum Daudet inter Europae illustrissimos auctores posuit.

Mox successus boni multiplicantur operibus »Jack« (1876), »Le Nabab« (1877), »Les rois en exil« (1879), »Numa Roumestan« (1882), »L'Évangéliste« (1883), »Sapho« (1884), »Tartarin sur les Alpes« (1886), »L'Immortel«, eine Satire auf die französische Akademie (1888), »Port Tarascon, dernières aventures de l'illustre Tartarin« (1890), »Rose et Ninette« (1892), »La petite paroisse« (1895) und »Soutien de famille« (1898). Quorum multitudo simul in conversione Theodisca vulgata est.

Gravitudo
---------

Realismo in eius libris utique favetur, ubi tamen latus privatum numquam abest. Itaque multi eum conferunt cum Carolo Dickens, prae quo ingenium Francogalli rhetoricum melius esse videtur. Vitae commentarii dantur in libris »Trente aus de Paris (A travers ma vie et mes livres)«, »Souvenirs d'un hommes de lettres« (1888) et »Notes sur la vie« (1899). Inter dramata mentionis digna sint haec: »L'Arlésienne« (1872, mit musikalischen Einlagen von Bizet), necnon mythistoriarum retractationes: »Fromont«, »Jack«, »Les rois en exil«, »Sapho«, »Numa Roumestan«, et labores prosa absoluti: »La lutte pour la vie« (1889), »L'Obstacle« (1890), »La Menteuse« (1892, secundum fabellam depromptam ex opere »Femmes d'artistes«).

Anno 1899 opera omnia Lutetiae edita sunt tomis in XVII. Eius uxor Iulia Daudet, olim diurnaria, et filius Leo Daudet etiam libros scripserunt.

Bibliographia
-------------

* "La Table provençale d’Alphonse Daudet" in *Les Cahiers de la gastronomie* n° 10 (2012?)
* Monique Degrave: *Sur les chemins d'Alphonse Daudet.* Fédération Éternelle Alphonse Daudet, Bezouce 2017, ISBN 978-2-9559988-0-9.
* Léon A. Daudet: *Alphonse Daudet*. Eugène Fasquelle, Lutetiae 1898. Anastatica impressio: C. Lacour, Nemausi 2017, ISBN 978-2-7504-4419-8.
* Lucien Daudet: *Vie d'Alphonse Daudet*. Gallimard, Lutetiae 1941. Anastatica impressio: Lacour-Ollé, Nemausi 2016, ISBN 978-2-7504-4367-2.
* Émile Zola: *Obsèques d'Alphonse Daudet : 20 décembre 1897*. Anastatica impressio: C. Lacour, Nemausi 2016, ISBN 978-2-7504-4195-1.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Alphonsum Daudet** spectant. |

* 

* Opera ab hoc homine vel de eo scripta apud Bibliothecam Nationalem Germanicam **(Theodisce)**
* Opera eius multa in Theodiscum conversa
* Amici Daudet paginae
* Societas Fonte Vetula colens res ad Daudet spectantes